als_Latn dik_Latn sag_Latn
Strukturat e Drejtorisë Policisë Qarkut Lezhë, në një hark të shkurtër kohor,duke bashkëpunuar ngushtë dhe me strukturat Komisariatit Policisë Kurbin, në zbatim të detyrave të parashikuara në Plan Veprimin “Për identifikimin dhe asgjesimin e sipërfaqeve të mbjella me canabis sattiva”, finalizuan me sukses planin operacional të koduar ”SKURAJ 2014” në kuadër të të cilit u bë i mundur, vënia në pranga e dy personave, dy të tjere të shpallen në kërkim, si dhe të asgjesohen 2005 rrënjë bimë narkotike, e dyshuar si Cannabis Sattiva.
Kështu më datë 25.08.2014, u bë arrestimi në flagrancë i shtetasi Marjan Gega, 41 vjeç, banues në fshatin “Skuraj”, me detyrë kryeplak i fshatit Skuraj-Kurbin, si dhe u shpall person në kërkim shtetasi Artur Kola i moshës 41 vjeç, banues në lagjen Nr.1 qyteti Laç, Kurbin. Proçedimni ndaj tyre filloi, pasi në vëndin e quajtur “Gryka e Bilbilave” sipër fshatit Skuraj, në një sipërfaqe prej rreth pesë dylym toke, zonë pylli, u gjetën të mbjella 1837 (njëmijë e tetëqind e tridhjetë e shtatë) bimë narkotike, të dyshuara si canabis sativa, ku kultivues i tyre dyshohet të jetë shtetasi A. Kola, ndërsa shtetasi M. Gega, si kryeplak i fshatit, nuk ka përmbushur detyrat në bazë të ligjit, për kontrollin e territorit, dhe dhënien e informacioneve për kultivim të mundshëm të bimëve narkotike.
Më datë 26.08.2014, u bë shpallja në kërkim e shtetasit Nikoll Uksani, vjeç 29, banues në fshatin “Skuraj” komuna Milot, Kurbin, pasi në një sipërfaqe toke në lagjen “Uksani” në pronësi të këtij shtetasi, iu gjetën dhe asgjësuan 167 (njëqind e gjashtë dhjetë e shtatë) rrënjë bimë narkotike, e dyshuar si e llojit canabis sattiva.
Po kështu më datë 27.08.2014, ora 16.00 u bë arrestimi në flagrancë i shtetasit Siri Sallaku, vjeç 37, banues në lagjen “Demokracia” të qytetit Mamurras Kurbin, pasi në oborin e banesës së këtij shtetasi, i është gjetur dhe sekuestruar në cilësinë e provës materiale 1 (një) rrënjë bime narkotike, e dyshuar si canabis sattiva.
Materialet për rastet në fjalë i kanë kaluar për ndjekje të mëtejshme Prokurorisë së Rrethit Gjyqësor Kurbin, për veprat penale “Moskallëzim krimi” dhe Kultivimit të bimëve narkotike” parashikuar nga nenet 300 & 284 të K. Penal.
Krahas detyrave te tjera po aq të vendosur jemi për ta hequr një herë e përgjithmonë Qarkun e Lezhës, nga harta e kultivimit të bimëve narkotike dhe sprikotrope, duke bashkëpunuar me të gjithë strukturat e tjera ligjzbatuese.
als_Latn als_Latn als_Latn als_Latn als_Latn als_Latn